OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh VA BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI VAZIRLAR MAHKAMASINING “XORIJIY INVESTITSIYaLAR IShTIROKIDAGI KORXONALARGA BERILADIGAN IMTIYOZLARNING RAGʻBATLANTIRUVChI ROLINI OShIRIShGA DOIR QOʻShIMChA ChORA-TADBIRLAR TOʻGʻRISIDA” 2006 YIL 1 MAYDAGI 74-SON QARORI)
(resolution, 2006-07-07)

Oʻzbekiston Respublikasi Vazirlar Mahkamasining “Xorijiy investitsiyalar ishtirokidagi korxonalarga beriladigan imtiyozlarning ragʻbatlantiruvchi rolini oshirishga doir qoʻshimcha chora-tadbirlar toʻgʻrisida” 2006-yil 1-maydagi 74-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 1. Vazirlar Mahkamasining “Oʻzqishloqxoʻjalikmashlizing” aksiyadorlik lizing kompaniyasini tashkil etish toʻgʻrisida” 1999-yil 30-oktabrdagi 486-son qarorining 6-bandi quyidagi tahrirda bayon qilinsin: “6. Oʻzbekiston Respublikasi Vazirlar Mahkamasining “OʻzKeysagrolizing” Oʻzbekiston—Amerika qoʻshma lizing kompaniyasini tashkil etish toʻgʻrisida” 1997-yil 27-fevraldagi 111-son qarorining 4-bandi “Oʻzqishloqxoʻjalikmashlizing” lizing kompaniyasiga tatbiq etilsin”. 2. Vazirlar Mahkamasining “Bursel-Bogʻot tekstil” Oʻzbekiston—Turkiya qoʻshma korxonasi faoliyatini tashkil etish toʻgʻrisida” 2003-yil 27-oktabrdagi 466-son qarorining 7-bandidan “shuningdek mahsulot ishlab chiqarishning texnologiya jarayonida foydalaniladigan sarflash materiallari” soʻzlari chiqarib tashlansin. 3. Vazirlar Mahkamasining “Vimm-Bill-Dann” kompaniyasi ishtirokidagi korxonalarni qoʻllab-quvvatlash chora-tadbirlari toʻgʻrisida” 2005-yil 7-yanvardagi 8-son qarori 4-bandining uchinchi xatboshi chiqarib tashlansin. 4. Vazirlar Mahkamasining “Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida”gi Farmonini amalga oshirish chora-tadbirlari haqida” 2005-yil 2-avgustdagi 180-son qaroriga 2-ilovaning 2-bandi quyidagi mazmundagi xatboshi bilan toʻldirilsin: “Bunda soliqlar, bojxona toʻlovlari va boshqa majburiy toʻlovlar boʻyicha qoʻshimcha imtiyozlar xorijiy investorlar tomonidan tashkil etilgan xorijiy investitsiyalar ishtirokidagi korxonalarga faqat aniq belgilangan muddatga beriladi va muddatsiz tusda boʻlishi mumkin emas”. 1. Vazirlar Mahkamasining “Zarafshon-Nyumont” Oʻzbekiston—Amerika qoʻshma korxonasining samarali faoliyat koʻrsatishini taʼminlash va unga Hukumat kafolatlari berish chora-tadbirlari toʻgʻrisida” 1992-yil 27-martdagi 151-son qarorining 3-bandi. 2. Vazirlar Mahkamasining “Oʻzbekiston davlat qishloq xoʻjaligi va avtomobil mashinasozligi konserni va “DEU korporeyshn” kompaniyasi tomonidan Toshkentdagi “ZENIT” zavodi negizida “OʻzDEU elektroniks” qoʻshma korxonasi tashkil etilishi toʻgʻrisida” 1992-yil 10-noyabrdagi 514-son qarorining 5-bandi. 3. Vazirlar Mahkamasining “Sogʻlom avlod uchun” hukumatga qarashli boʻlmagan Xalqaro xayriya jamgʻarmasi korxonalari, birlashmalari, tashkilotlariga imtiyozli soliq solish toʻgʻrisida” 1994-yil 8-fevraldagi 61-son qarorining 1-bandi. 4. Vazirlar Mahkamasining “Amantaytau Goldfilds” qoʻshma korxonasini tashkil etish va uning samarali faoliyat koʻrsatishini taʼminlash masalalari toʻgʻrisida” 1994-yil 22-sentabrdagi 477-son qarorining 5—7-bandlari. 5. Vazirlar Mahkamasining “Oʻz-Teksako” qoʻshma korxonasini tashkil etish toʻgʻrisida” 1996-yil 23-dekabrdagi 455-son qaroriga ilovaning 1-bandi. 6. Vazirlar Mahkamasining “OʻzKeysagrolizing” Oʻzbekiston—Amerika qoʻshma lizing kompaniyasini tashkil etish toʻgʻrisida” 1997-yil 27-fevraldagi 111-son qarori 4-bandining oltinchi va yettinchi xatboshi, 5 va 7-bandlari. 7. Vazirlar Mahkamasining “Sahro oltini” Oʻzbekiston—Kanada qoʻshma korxonasini tashkil etish toʻgʻrisida” 1997-yil 26-maydagi 255-son qarori. 8. Vazirlar Mahkamasining “Angren Gold Kompani” qoʻshma korxonasini tashkil etish va uning faoliyati shartlari toʻgʻrisida” 1997-yil 19-avgustdagi 407-son qarorining 4, 6-bandlari. 9. Vazirlar Mahkamasining “OʻzKeysservis” Oʻzbekiston—Amerika qoʻshma korxonasini tashkil etish toʻgʻrisida” 1997-yil 4-sentabrdagi 423-son qarorining 5-bandi. 10. Vazirlar Mahkamasining “Amantaytau Goldfilds” qoʻshma korxonasi faoliyatini tashkil etishga doir qoʻshimcha chora-tadbirlar toʻgʻrisida” 2000-yil 11-iyuldagi 266-son qarorining 6 va 7-bandlari. 11. Vazirlar Mahkamasining “Ichki bozorni bolalar oziq-ovqat mahsulotlari bilan toʻldirishga doir qoʻshimcha chora-tadbirlar toʻgʻrisida” 2003-yil 9-yanvardagi 11-son qarorining 1-bandi. 12. Vazirlar Mahkamasining “HALOL Establishment Ltd” xorijiy korxonasiga soliq va bojxona imtiyozlari berish toʻgʻrisida” 2003-yil 6-fevraldagi 69-son qarori. 13. Vazirlar Mahkamasining “Oʻzbekiston Respublikasi Vazirlar Mahkamasining “AVLOD Establishment Ltd” xorijiy korxonasiga soliq va bojxona imtiyozlari berish toʻgʻrisida” 2003-yil 6-fevraldagi 69-son qaroriga oʻzgartirishlar kiritish haqida 2004-yil 12-martdagi 122-son qarori.